EkBass/fiwiki-20250220-pages-articles huggingface dataset:
Välityspalvelin

Välityspalvelin eli välipalvelin () varastoi ja suodattaa verkossa siirrettäviä tiedostoja. Välipalvelimia käytetään tyypillisesti WWW-sivujen varastoimiseen, mutta muussakin verkkoliikenteessä – kuten FTP:ssä – voi toki niitä käyttää. Varastoiminen tarjoaa suosituille tiedoille nopeat latausajat ja vähentää verkon kuormitusta tuomalla tiedostot lähemmäksi niiden hakijoita. Intranetissä välityspalvelinta käytetään Internet-yhteyksien luomiseen yhdessä palomuurin kanssa. Intranetia hyödyntävä yritys haluaa tavallisesti välityspalvelimella rajoittaa työntekijöidensä Internetin käytön työnteon kannalta hyödyllisiin sivustoihin. Internetissä välityspalvelimet ovat tavallisia. Todennäköisesti jokainen sivu kulkee välityspalvelimen kautta ennen päätymistään selaimeen. Monesti sivut ladataan asiakkaalle suoraan välityspalvelimen muistista, jolloin sivuun juuri tehdyt muutokset eivät näy. Välityspalvelinta käytetään myös IP-osoitteen eli nettiosoitteen salaamiseen. Esimerkiksi jos ei haluta julkiseksi omaa nettiosoitetta, vaikkapa sähköpostissa tai nettikeskustelupalstan valvojille (jälkimmäisestä syystä on väärinkäytöksien vuoksi usein estetty monet proxy-palvelimet joillekin nettisivustoille). ==Määritelty välityspalvelin== Internet-yhteyden muodostamisessa voidaan määrittää käytettävä välityspalvelin. Määrityksen voi muuttaa palveluntarjoajan suosittelemasta ja käyttää kolmannen osapuolen välityspalvelinta, tai jättää välityspalvelimen kokonaan määrittelemättä. Kaikki liikenne välittyy määritellyn välityspalvelimen kautta. Palvelimeen jää merkinnät kaikista yhteyksistä ja niiden liikenteestä. Välityspalvelin voi piilottaa asiakkaan henkilöllisyyden, jolloin sivustot, joilla asiakas käy, näkevät vain välityspalvelimen osoitteen tapahtumarekistereissään. Anonyymiä yhteyttä haluava voi siis määritellä itselleen jonkin yleisen välityspalvelimen, joka peittää käyttäjien tiedot. Yleensä välityspalvelimia ei voi kuitenkaan käyttää niiden omien Intranetien ulkopuolelta. ==Läpinäkyvä välityspalvelin== Tavallinen tapa seurata Internetin käyttöä työpaikoilla ja oppilaitoksissa on läpinäkyvien välityspalvelimien käyttö. Nimitys tulee siitä, että käyttäjän ei tarvitse määritellä välityspalvelimen osoitetta Internet-yhteyttä muodostaessaan. Käyttäjä ei voi myöskään kiertää läpinäkyvää välityspalvelinta. Välityspalvelimella voi määrittää, mitkä sivut ovat kiellettyjä. Välityspalvelimen lokista eli tapahtumarekisteristä voidaan kätevästi tarkastella sen välittämää liikennettä. Näin voidaan selvittää, mitä Internet-sivuja Intranetin käyttäjät ovat katselleet. Liikennettä voidaan näin myös rajoittaa. ==Välityspalvelinohjelmistoja== * Squid * Apache ==Lähteet== Luokka:World Wide Web Luokka:Seulonnan keskeiset artikkelit
Vompatit

Vompatit (Vombatidae) ovat australialaisia pussieläimiä. Ne ovat yöeläimiä, joita voi tavata Kaakkois-Australiassa elinalueillaan pitkissä maanalaisissa käytävissä, ruohoalueilla ja harvapuisissa metsissä. Vompatit käyttävät ravinnokseen juuria, ruohoa ja sieniä ja kiskovat ruokaa puiden ja kasvien juurista vahvoilla kynsillään. Niiden hampailla ei ole juuria. Vompatit voivat olla 70–120 senttimetrin pituisia ja 15–35 kilogramman painoisia. Ne ovat eläneet Australiassa jo 15 miljoonaa vuotta. Vompatteja on kolmea lajia. Paljaskuonovompatti (Vombatus ursinus) elää Etelä-Australian ja Tasmanian vuoristoissa, karvakuonovompatti (Lasiorhinus latifrons) Etelä-Australian tasangoilla ja pohjankarvakuonovompatti (Lasiorhinus krefftii) Queenslandissä, Itä-Australiassa. Pohjankarvakuonovompatti on äärimmäisen uhanalainen. Niitä on jäljellä alle sata yksilöä Epping Forest National Park -luonnonpuistossa.Queensland Government: Northern hairy-nosed wombat Kaksi muuta lajia ovat kuitenkin suhteellisen yleisiä. Täysikasvuinen naarasvompatti saa touko-heinäkuussa yhden poikasen, jonka alkukehitys tapahtuu muiden pussieläinten tapaan emon pussissa. Miljoonia vuosia sitten eli Australiassa jättiläisvompatti Phascolonus. Vompatin uloste on epätavallisen kuutiomainen. == Lähteet == == Aiheesta muualla == * Jukka Korpela: Vompatit (Vombatidae) * Fauna of Australia: Vombatidae (pdf) * Luokka:Seulonnan keskeiset artikkelit
Wei-kuningaskunta

Wei-kuningaskunta eli Cao Wei (魏 [wèi], 220-265) oli yksi Kiinassa Kolmen kuningaskunnan kaudella vallasta kilpailleista valtioista. Sen pääkaupunkina toimi Luoyang. Han-dynastian rappeutuessa Kiinan pohjoisosat olivat viimeisen Han-keisarin konsulin Cao Caon komennossa. Vuonna 213 hän sai tittelin Wei Gong (Wein herttua) ja kymmenen kaupunkia alueekseen. Alue sai nimekseen "Wein valtio". Jo tuohon aikaan Kiinan eteläosat olivat jaettuna kahden sotapäällikön hallintaan (myöhemmin Shu Han -kuningaskunta ja Wu- kuningaskunta). Vuonna 216 Cao Cao sai nimikkeen Wei Wang (Wein kuningas). Cao Cao kuoli 220 ja hänen poikansa Cao Pi peri Wein kuninkaan arvonimen ja viran keisarillisena konsulina. Samana vuonna Cao Pi kaappasi keisarillisen valtaistuimen itselleen ja julisti perustaneensa Cao-Wei-dynastian, mutta Shu Han -valtion Liu Bei kiisti heti tämän oikeuden valtaistuimeen ja Wu-valtion Sun Quan teki samoin vuonna 222. Wei valloitti Shu Han -kuningaskunnan 263. Kuitenkin jo vuonna 265 Sima Yan, Wein keisarillinen konsuli, kukisti Wei- dynastian ja perusti Jin-dynastian. == Katso myös == * edellinen kausi: Han- dynastia * vallitseva suurempi jakso: Kolme kuningaskuntaa * muut kuningaskunnat: Shu Han -kuningaskunta ja Wu-kuningaskunta * seuraava kausi: Läntinen Jin-dynastia Luokka:Kiinan dynastiat
Wu-kuningaskunta

Wu-kuningaskunta (吳 [wú], 222 – 280), viralliselta nimeltään Itäinen-Wu, oli yksi Kiinassa Kolmen kuningaskunnan kaudella vallasta kilpailleista valtioista. Han-dynastian loppuaikoina sotapäällikkö Sun Quan hallitsi Wu- valtiota, joka oli alue Jangtse-joen eteläpuolella Suzhoun ympärillä. Sen jälkeen kun Cao Wei -kuningaskunnan Cao Pi ja Shu Han -kuningaskunnan Liu Bei olivat julistaneet itsensä keisareiksi, Sun Quan teki samoin vuonna 222 väittäen aloittaneensa Itäisen-Wu-dynastian. Eteläinen Kiina kehittyi yhdeksi Kiinan taloudellisista, kulttuurellisista ja poliittisista keskuksista Wu- vallan aikana. Tältä ajalta ovat myös ensimmäiset kirjalliset merkinnät Taiwanin saaresta. Wu-kuningaskunta oli yhteydessä Taiwanin väestöön ja lähetti sinne viranomaisiaan. Ensimmäinen Jin-dynastian keisari Sima Yan valloitti kuningaskunnan vuonna 280. 58 vuodellaan siitä jäi pitkäikäisin kolmesta kuningaskunnasta. == Katso myös == * Kiinan dynastiat * edellinen kausi: Han-dynastia * vallitseva suurempi jakso: Kolme kuningaskuntaa * muut kuningaskunnat: Wei-kuningaskunta ja Shu Han -kuningaskunta * seuraava kausi: Läntinen Jin-dynastia Luokka:Kiinan dynastiat
Winnie Mandela

Winnie Madikizela-Mandela (26. syyskuuta 1936 Transkei, Etelä-Afrikka – 2. huhtikuuta 2018 Johannesburg, Etelä-Afrikka) oli eteläafrikkalainen poliitikko, joka on toiminut monissa valtiollisissa tehtävissä ja johtanut ANC:n naisjaostoa. Hän oli naimisissa Nelson Mandelan kanssa 38 vuotta kesäkuusta 1958 maaliskuuhun 1996, jolloin johannesburgilainen tuomioistuin myönsi heille avioeron.Helsingin Sanomat – Ulkomaat – 20.3.1996 Aviomiehensä vankeusvuosien aikana Winnie Mandelasta tuli merkittävä rotusortohallituksen vastustaja Etelä-Afrikassa, ja hänet määrättiin useiksi vuosiksi kotiarestiin Brandfortin kaupunkiin. Apartheid-hallinnon kaaduttua hän toimi poliittisissa tehtävissä muun muassa Etelä-Afrikan ensimmäisessä demokraattisessa hallituksessa. Myöhemmin Winnie Mandela oli ANC:n toimeenpanevan komitean jäsen ja kansanedustaja. Hän sai edustajanpaikan Etelä-Afrikan parlamenttiin vuoden 2009 vaaleissa. Glasgow’n yliopiston opiskelijat äänestivät Winnie Mandelan rehtorikseen kaudelle 1987–1990. Winnie Mandela tuomittiin toukokuussa 1991 kuudeksi vuodeksi vankeuteen osallisuudesta neljän nuorukaisen sieppaukseen ja pahoinpitelyyn.Helsingin Sanomat – Ulkomaat – 15.5.1991 Muilutuksessa kolmea nuorta miestä kidutettiin. Neljänneltä, James Seipeiltä (alias Stompie Moeketsi), leikattiin kurkku auki Winnie Mandelan käskystä. Hän oli 14-vuotias.http://www.justice.gov.za/trc/media/1997/9712/s971203f.htm Huhtikuussa 2003 Winnie Mandela tuomittiin viideksi vuodeksi vankeuteen useista varkauksista ja petoksista.Helsingin Sanomat – Ulkomaat – 26.4.2003 Heinäkuussa 2004 varkaustuomiot kumottiin ja petostuomio lievennettiin ehdolliseksi. Oikeuden mukaan Winnie Mandela ei tavoitellut omaa etua syytteenalaisissa teoissa. == Lähteet == == Aiheesta muualla == Luokka:Eteläafrikkalaiset poliitikot Luokka:Rikolliset Luokka:Apartheidinvastaiset aktivistit Luokka:Rehtorit Luokka:Vuonna 1936 syntyneet Luokka:Vuonna 2018 kuolleet
World Trade Centers Association

World Trade Center Association (WTCA) perustettiin vuonna 1970 New Yorkissa. Sen tarkoitus on kerätä yhteen niin julkisia kuin yksityisiäkin yrityksiä ja tarjota näille ulkomaankauppaa edistäviä palveluita ja tietoa. Keskuksia on maailmassa yli kolmesataa noin 90 maassa. Keskusten välistä yhteistyötä organisoi kattojärjestö World Trade Centers Association, joka on voittoa tavoittelematon epäpoliittinen järjestö. Suomessa on kolme World Trade Centeriä, jotka sijaitsevat Aleksanterinkadulla Helsingissä, Helsinki-Vantaan lentoasemalla sekä Lemminkäisenkadulla Turussa. ==Kuvagalleria World Trade Centereista== File:World Trade Center, New York City - aerial view (March 2001).jpg|World Trade Center New Yorkissa ennen Syyskuun 11. päivien iskuja 2001 File:View to One World Trade Center.jpg|Nykyinen One World Trade Center, New York Cityssä File:World trade center tokyo-2 cropped.jpg|World Trade Center, Tokiossa File:Wtc7-2006-0911.jpg|7 World Trade Center, New York Cityssä File:Denver Skyline 02.JPG|World Trade Center, Denverissä File:Rotterdam WTC.JPG|Beurs-World Trade Center, Rotterdamissa File:Futura WTCSS.jpg|Torre Futura, San Salvadorissa File:Wtcbcn.JPG|World Trade Center, Barcelonassa File:World-trade-center-helsinki-2018.jpg|World Trade Center, Helsingissä File:WTC01s3200.jpg|World Trade Center, Osakassa File:台中世界貿易中心.jpg|World Trade Center, Taichungissa File:Mumbai night skyline.jpg|World Trade Centre, Mumbaissa == New Yorkin World Trade Center == New Yorkin World Trade Center oli World Trade Centereista tunnetuin. Se oli rakennuskompleksi, johon kuului kokonaisuudessaan seitsemän rakennusta. Projektin suunnitteli amerikanjapanilainen arkkitehti Minoru Yamasaki. Noin 50 000 ihmistä teki töitä päivittäin näissä rakennuksissa. New Yorkin World Trade Centerin rakennukset WTC1, WTC2, WTC3, WTC6 ja WTC7 tuhoutuivat syyskuun 11. päivän iskussa vuonna 2001. Iskujen jälkeen alue on rakennettu täysin uudelleen. == Lähteet == == Aiheesta muualla == * WTCA OnLine Luokka:Kansainvälisen kaupan järjestöt Luokka:Yritykset Luokka:Seulonnan keskeiset artikkelit
Warchalking

Warchalking tarkoittaa avoimesta WLAN-tukiasemasta ilmoittavien symbolien piirtämistä liidulla julkisiin paikkoihin. Warchalking-symbolit suunnitteli ryhmä kaveruksia kesäkuussa 2002, ja ne julkaisi Matt Jones. Symbolien esikuvana olivat kiertävien työläisten Yhdysvalloissa toisilleen jättämät piirrossymbolit. Sana warchalking on ilmeisesti viite vuonna 1983 julkaistuun elokuvaan Sotaleikit (War Games). Elokuvassa oli krakkereita, jotka käyttivät ohjelmaa soittaakseen sattumanvaraisiin numeroihin ja toivoivat löytävänsä modeemin. Tämä tekniikka tuli tunnetuksi nimellä wargames dialing (joskus väärinkirjoitettu wardialing), josta warchalking myöhemmin johdettiin. Wi-Fi- verkon löydettyään "sotaliiduttaja" piirtää erikoismerkinnän läheiseen julkiseen paikkaan, kuten seinään, jalkakäytävälle, tai valopylvääseen. Kaikki asiaan tutustuneet tunnistavat sen tarkoituksen ja tulevat nettiin. Käsite on teoreettinen, käytännössä "sotaliidutusta" harrastetaan hyvin harvoin jos koskaan. Sen sijaan symboleita on käytetty kaupalliseen tarkoitukseen ja WWW:ssä hakemistosymboleina. Esimerkiksi panOULU-verkon kylteissä on avoimen verkon warchalking-symboli. ==Katso myös== * Wardriving == Aiheesta muualla == * http://webword.com/moving/warchalking.html luokka:Tietoverkkojen tietoturva Luokka:Wi-Fi
William Howard Taft

William Howard Taft (15. syyskuuta 1857 – 8. maaliskuuta 1930) oli Yhdysvaltojen 27. presidentti vuosina 1909–1913 ja korkeimman oikeuden puheenjohtaja vuosina 1921–1930. Hän kuului republikaanipuolueeseen. Taft on ainoa henkilö, joka on toiminut sekä Yhdysvaltain presidenttinä että korkeimman oikeuden tuomarina. Taftin isä oli tuomari, ja Taft opiskeli oikeustiedettä Yalen yliopistossa. 34-vuotiaana hänet nimitettiin liittovaltion piirituomariksi, minkä jälkeen presidentti McKinley lähetti hänet hallintojohtajaksi Filippiineille vuonna 1900. Taftista tuli sotaministeri presidentti Theodore Rooseveltin hallituksessa, ja sen jälkeen Rooseveltin seuraaja vuoden 1908 presidentinvaaleissa. Osa republikaaneista ei ollut tyytyväisiä Taftiin, ja kun puolue valitsi Taftin ehdokkaakseen seuraavissa presidentinvaaleissa, tyytymättömät jäsenet perustivat lyhytikäisen progressiivisen puolueen. Taftia edeltänyt presidentti Theodore Roosevelt osallistui vaaleihin puolueen ehdokkaana: republikaanipuolueen jakautuminen auttoi demokraattipuolueen ehdokkaan Woodrow Wilsonin vaalivoittoon. Presidenttiytensä jälkeen Taft toimi professorina Yalen yliopistossa, kunnes presidentti Warren G. Harding nimitti hänet korkeimman oikeuden puheenjohtajaksi vuonna 1921. Hän erosi virasta hieman ennen kuolemaansa vuonna 1930. ==Lähteet== Luokka:Yhdysvaltain presidentit Luokka:Yhdysvaltain korkeimman oikeuden puheenjohtajat Luokka:Yhdysvaltain sotaministerit Luokka:Yhdysvaltalaiset republikaanipoliitikot Luokka:Yhdysvaltalaiset professorit Luokka:Yalen yliopiston professorit Luokka:Amerikanirlantilaiset Luokka:Vuonna 1857 syntyneet Luokka:Vuonna 1930 kuolleet
Yuan-dynastia

Yuan-dynastia (mongoliksi 60px Dai Ön Yeke Mongghul Ulus; kiinaksi 元朝 [Yuán cháo]) hallitsi Kiinaa 1271–1368. Sitä kutsutaan myös mongolidynastiaksi. Sitä edelsi Song-dynastia ja seurasi Ming-dynastia. Vuonna 1231 mongolit valtasivat Korean ja sen kautta myöhemmin hyökkäilivät myös Japaniin. 1200-luvun puoleenväliin mennessä mongolit olivat ottaneet haltuunsa Pohjois-Kiinan ja Keski-Aasian muslimivaltiot. Valtavan Mongolivaltakunnan resursseja käyttäen Kublai-kaani jatkoi Eteläisen Song-dynastian valtaamista. Kublai-kaani onnistuikin aloittamaan Yuan-dynastian, ensimmäisen alkuperältään ei- kiinalaisen dynastian, joka hallitsi koko Kiinaa. Kanton vallattiin 1279, mikä lopetti Eteläisen Song-dynastian. Han-kiinalaiset joutuivat sorron kohteeksi Yuan-dynastian aikana. Valtion virkoihin valittiin mongoleja tai Mongolivaltion alistamien muiden kansojen edustajia mieluummin kuin kiinalaisia. Kulttuurin alalla tapahtui kehitystä mongolivallan alla. Erityisesti kansankielistä kirjallisuutta alettiin kirjoittaa enemmän. Lisäksi mongolit toivat uusia elementtejä valtaamiltaan alueilta, esimerkiksi eurooppalaisia soittimia. Laaja ulkomaalaisen vallan vastustus han- kiinalaisten keskuudessa synnytti lukuisia kapinoita, jotka lopulta ajoivat mongolit takaisin Mongolian aroille. Tätä seurasi valtakamppailu, jonka seurauksena syntyi Ming-dynastia. == Katso myös == * osittain samanaikaisesti myös Eteläinen Song-dynastia * Yuan-dynastian hallitsijat Luokka:Kiinan dynastiat Luokka:Mongolivaltakunta Luokka:Seulonnan keskeiset artikkelit
Yksinkertaistetut merkit

Yksinkertaistetuilla merkeillä () tarkoitetaan nykyään Kiinan hallituksen nimittämän uudistuskomitean vuonna 1954 laatimaa merkkien yksinkertaistamissuunnitelmaa (汉字简化方案). Tämä suunnitelma yksinkertaisti useita merkkejä, mutta joidenkin merkkien piirtovetojen määrä ei kuitenkaan vähentynyt muutoksella, vaan jopa lisääntyi, kun niiden useista käytössä olleista epävirallisista muodoista vakiinnutettiin käyttöön vain yksi muoto. Yksinkertaistetut merkit ovat olleet käytössä manner-Kiinassa vuodesta 1956 lähtien, sen sijaan Taiwanissa ja Hongkongissa käytetään yhä perinteisiä merkkejä. Myös Singaporessa on siirrytty käyttämään yksinkertaistettuja kirjoitusmerkkejä. == Historia == Merkkejä on yksinkertaistettu useita kertoja ennen 1950-lukua, mutta yksinkertaistukset eivät yleensä ole jääneet viralliseen käyttöön, vaan lähinnä käsin kirjoittamisen helpottamiseksi. Aluksi 1956 käytöstä poistettiin joitakin merkkejä kokonaan. Vuonna 1964 julkaistiin pidempi lista yksinkertaistetuista merkeistä, jossa radikaalien (kirjoitusmerkkien runkojen) määrää vähennettiin 189:ään alkuperäisestä 214:stä. Lisäksi yksinkertaistaminen on johtanut siihen, että osa merkeistä on niin samannäköisiä, että ne sekoitetaan keskenään. Merkkien yksinkertaistuksen tarkoituksena oli lukutaitoisuuden parantaminen. On vaikeaa arvioida, missä määrin yksinkertaistus on asiaan vaikuttanut, mutta lukutaitoprosentti on noussut huomattavasti vuoden 1956 jälkeen ja on nykyään selvästi yli 80 %. Todelliseksi syyksi merkkien yksinkertaistukselle on myös väitetty Kiinan kommunistisen puolueen halua katkaista kiinalaisten side omaan historiaansa, sillä perinteiset merkit edustivat vanhoja tapoja, joita vastaan Mao hyökkäsi kulttuurivallankumouksen yhteydessä. == Käyttö alueittain == === Hongkong === Hongkongissa käytetään perinteisiä merkkejä, ja kaupungissa nousee aina säännöllisesti kohu, kun virallisissa yhteyksissä käytetään yksinkertaisia merkkejä. Esimerkiksi vuonna 2016 Hongkongin hallintojohtaja Leung Chun-ying sai osakseen kritiikkiä, kun tämä käytti yksinkertaisia merkkejä Facebook- tilillään. Kansalaisaktivistit ovat vastustaneet yksinkertaistettujen merkkien käyttöä Hongkongissa, sillä perinteiset merkit nähdään osana paikallista identitettiä. Yksinkertaistettujen merkkien vastustaminen on osa Manner-Kiinan jatkuvan vaikutusvallan kasvamisen vastustusta hongkongilaisten keskuudessa. === Singapore === Singapore alkoi yksinkertaistaa kiinan kielen kirjoitusmerkkejä 1960-luvun lopulla julkaisemalla listan kirjoitusmerkeistä, joita kouluissa oli tarkoitus käyttää. Näistä 498 oli yksinkertaistettuja ja 502 perinteisiä. Vuodesta 1993 lähtien Singaporen käyttämät kirjoitusmerkit ovat olleet samat kuin Manner-Kiinassa. === Malesia === Malesiassa käytetään myös perinteisiä merkkejä esim. kauppojen kylteissä, sanomalehdissä ja kalligrafiassa. Kirjoitusmerkkien yksinkertaistaminen aloitettiin 1970- ja 1980 -luvuilla. == Katso myös == * Kiinan kirjoitusjärjestelmä == Lähteet == Luokka:Kiinan kirjoitusjärjestelmä
Yleinen kymmenluokittelu

Kirjastoluokituksista yleinen kymmenluokitus eli UDK () on Suomessa käytössä monissa tieteellisissä erikoiskirjastoissa, korkeakoulujen, yliopistojen ja muiden oppilaitosten kirjastoissa. UDK perustuu tieteenalojen jakamiseen kymmeneen pääluokkaan ja tarvittaessa alaluokkiin. Pienempien alaluokkien kautta hierarkia syvenee edelleen kohti yksityiskohtaisempaa tietoa. UDK- luokitusta päivitetään ja laajennetaan jatkuvasti. == Pääluokat == * 0 Tiede ja tieto. Organisointi. Tietojenkäsittelytiede. Informaatio. Dokumentointi. Kirjastoala. Järjestöt. Julkaisut * 1 Filosofia. Psykologia * 2 Uskonto. Teologia * 3 Yhteiskuntatieteet * 4 - (ei käytössä toistaiseksi) * 5 Matematiikka. Luonnontieteet * 6 Soveltavat tieteet. Lääketiede. Tekniikka * 7 Taiteet. Virkistys. Viihde. Urheilu * 8 Kieli. Kielitiede. Kirjallisuus * 9 Maantiede. Henkilöhistoria. Historia ==Katso myös== * Yleisten kirjastojen luokitusjärjestelmä * Deweyn kymmenluokitusjärjestelmä * Wikipedian luokat yleisten kirjastojen luokitusjärjestelmän (YKL) mukaisesti. * Diderot’n ja d’Alembertin puu, Encyclopédien luokittelujärjestelmä. * Metsäalan kymmenluokittelu (FDC) * Kirjastotieteellis-bibliografinen luokittelu == Aiheesta muualla == *Yleisten kirjastojen luokitusjärjestelmä *Helsingin kaupunginkirjaston luokitusjärjestelmä *UDC Summary (Lyhennetty UDK, joka sisältää noin 2 600 luokkaa. Pääasiassa Kansalliskirjaston ja Helsingin yliopiston kirjaston tekemä uudistettu suomennos julkaistu 21.6.2018.) *Supistettu UDK ( Luokka:Kirjastotiede Luokka:Luokittelujärjestelmät
Ylikulku

Ylikulku on tapahtuma, jossa taivaankappale kulkee toisen taivaankappaleen editse tietyn havainnoitsijan näkösäteeltä katsottuna. == Ylikulku Auringon suhteen == Yleensä ylikululla viitataan jonkin planeetan kulkemiseen Auringon editse Maasta katsottuna. Aurinkokunnan planeetoista tämä on mahdollista vain Merkuriukselle ja Venukselle, jotka kiertävät Aurinkoa Maan radan sisäpuolella. Aiemmin Venuksen ylikuluilla oli tähtitieteellistä merkitystä, sillä niiden avulla pystyttiin määräämään Maan ja Venuksen keskinäinen etäisyys suurella tarkkuudella. Kun yksi planeettojen välinen etäisyys tunnetaan, planeettojen etäisyydet Auringosta voidaan johtaa siitä. Nykyään näitä mittauksia tehdään tutkalla, jolloin ei tarvitse odottaa harvinaisia ylikulkuja. Viimeisin Venuksen ylikulku tapahtui 6. kesäkuuta 2012, seuraava tapahtuu 10. joulukuuta 2117 ja siitä seuraava 8. joulukuuta 2125. Edellinen Merkuriuksen ylikulku nähtiin Suomessa 11. marraskuuta 2019 ja seuraava on 13. marraskuuta 2032. Kuun ylikulkua kutsutaan auringonpimennykseksi. == Ylikulut muiden tähtien suhteen == Liikkuessaan taivaalla aurinkokunnan kappaleet (Kuu, planeetat, pikkuplaneetat ja planeettojen kuut) saattavat peittää taustataivaan tähtiä. Tällaisia tapahtumia kutsutaan tähdenpeitoksi. == Eksoplaneettojen ylikulut == Ylikuluilla on merkitystä eksoplaneettojen etsinnässä ja tutkimuksessa, sillä kulkiessaan keskustähden ja havaitsijan välisen näkösäteen poikki riittävän suuri eksoplaneetta aiheuttaa muutoksen tähden kirkkaudessa, jolloin planeetan olemassaolo ja kiertoaika voidaan havaita tähden valokäyrästä. Ylikulku voi myös aiheuttaa muutoksia tähden spektriin, mikä mahdollistaa eksoplaneetan ilmakehän koostumuksen määrittämisen. Ylikulkumenetelmällä eksoplaneettoja etsivät esimerkiksi CoRoT- ja Kepler-avaruusteleskoopit. Kulkiessaan jonkin taustataivaan tähden editse eksoplaneetta voi myös toimia gravitaatiolinssinä, jolloin sen olemassaolo havaitaan taustataivaan tähden kirkastumisesta. ==Lähteet== Luokka:Astrometria Luokka:Tähtitieteelliset tapahtumat
Vapaaehtoisten marssi

Vapaaehtoisten marssi () on ollut Kiinan kansantasavallan kansallislaulu vuodesta 1949 lähtien. Vapaaehtoisten marssin kirjoitti runoilija Tian Han (田汉) ja sävelsi Nie Er (聂耳) Kiinan–Japanin sodan (1937–1945) aikana. Laulu oli alun perin elokuvan ”Pojat ja tyttäret myrskyn aikana” tunnussävel. Elokuva kuvaa kiinalaisten vapaaehtoisten taistelua japanilaista miehittäjää vastaan 1930-luvun Koillis-Kiinassa, antaen samalla kuvallisen ilmauksen Kiinan kansan päättäväisyydestä taistella maansa ja kansansa vapauden puolesta. Mao Zedongin johtamien kommunistien otettua Kiinassa vallan ja julistettua kansantasavallan vuonna 1949 laulusta tuli Kiinan kansantasavallan kansallislaulu. Kiinan kulttuurivallankumouksen aikana 1960- ja 1970-luvuilla ”Vapaaehtoisten marssi” oli kielletty ja Tian Han kuoli vankeudessa vuonna 1969. Kansallislaulu korvautui miltei kokonaan maolaisilla ja vallankumouksellisilla lauluilla. Kulttuurivallankumouksen jälkeen vapaaehtoisten marssi tuli jälleen käyttöön. Jonkin aikaa sitä laulettiin toisin sanoin, mutta alkuperäiset palautettiin vuonna 1982. Siitä tehtiin virallinen kansallislaulu 4. joulukuuta 1982. == Laulun sanat == Yksinkertaistetuilla merkeillä ja pinyin-latinisaatiolla. 《义勇军进行曲》 Yìyǒngjūn Jìnxíngqǔ 起来! 不愿做奴隶的人们! Qǐlái! Búyuàn zuò núlì de rénmen! 把我们的血肉筑成我们新的长城! Bǎ wǒmen de xuèròu zhùchéng wǒmen xīnde Chángchéng! 中华民族到了最危险的时候, Zhōnghuá Mínzú dào le zùi wēixiǎnde shíhòu, 每个人被迫着发出最后的吼声. Měige rén bèipòzhe fāchū zùihòude hǒushēng. 起来!起来!起来! Qǐlái! Qǐlái! Qǐlái! 我们万众一心, Wǒmen wàn zhòng yī xīn, 冒着敌人的炮火,前进! Màozhe dírén de pàohuǒ, Qiánjìn! 冒着敌人的炮火,前进! Màozhe dírén de pàohuǒ, Qiánjìn! 前进! Qiánjìn! 前进! Qiánjìn! 进! Jìn! === Käännös === Nouskaa! Te jotka ette halua olla orjia, Omalla verellämme ja lihallamme rakennamme uuden Kiinan muurin! Erittäin vaikeat ajat ovat koittaneet Kiinan kansalle, Jokainen on pakotettu huutamaan viimeisen karjahduksensa! Nouskaa, nouskaa, nouskaa! Meitä on kymmeniätuhansia samanmielisiä Kohtaamaan vihollisen tulitus, marssikaamme! Kohtaamaan vihollisen tulitus, marssikaamme! Marssikaamme! Marssikaamme! Eteenpäin! == Lähteet == == Aiheesta muualla == * Vapaaehtoisten marssi eri formaateissa Luokka:Kansallislaulut Luokka:Kiinan musiikki Luokka:Marssit
Ympäristöpuolue

Ympäristöpuolueet ovat puolueita, joiden poliittisessa ohjelmassa ympäristötavoitteet ovat selkeässä asemassa. Harvan ympäristöpuolueen ohjelmassa on yksinomaan ympäristökysymyksiin liittyviä tavoitteita, vaan etenkin suurimmat ympäristöpuolueet ottavat kantaa kaikkiin poliittisesti merkittäviin kysymyksiin. Ympäristöpuolueiden lähtökohdat voivat vaihdella suuresti, mutta useimmat nojaavat tavoitteissaan kestävän kehityksen periaatteisiin, joihin kuuluvat ekologisesti, sosiaalisesti ja taloudellisesti kestävä kehitys. Teoriassa ympäristöpuolueet voivat olla sekä vasemmistolaisia että oikeistolaisia. Käytännössä kaikki länsimaiset ympäristöpuolueet kuitenkin sijoittuvat oman maansa poliittisessa kartassa joko keskustaan tai vasemmistoon, mutta esimerkiksi Italiassa oikeistolaisen Lega Nordin ohjelmaan kuuluu ympäristönsuojelu ja puolue on kuulunut ennen EU:ssa vihreiden ryhmään. Suomessa merkittävin ympäristöpuolue on Vihreä liitto. == Kirjallisuutta == * Luokka:Puolueet Luokka:Vihreät puolueet de:Die Grünen
Yves Klein

Yves Klein (28. huhtikuuta 1928 Nizza – 6. kesäkuuta 1962 Pariisi) oli ranskalainen kuvataiteilija. Hänet tunnetaan yksivärisistä maalauksistaan ja installaatioistaan, erityisesti tavaramerkiksi rekisteröimällään sinisellä akryylipigmentillä (International Klein Blue eli IKB®) tehdyistä teoksistaan. Klein avioitui saksalaisen taiteilijan Rotraut Uecker kanssa 21. helmikuuta 1962. Heille syntyi poika 6. elokuuta 1962, vain kaksi kuukautta hänen kuolemansa jälkeen. Erityisen kuuluisia ovat hänen antropometriansa, joissa hän elokuvatuissa performansseissa siveli alastomia naisia sinisellä maalilla rinnoista reisiin ja käytti heitä siveltiminään. Kleinin taiteilijanura oli varsin lyhyt, vain kahdeksan vuoden mittainen ja päättyi hänen kuolemaansa sydänkohtaukseen. Klein saavutti Tokion Kōdōkan-instituutissa 4. asteen mustan vyön judossa vuonna 1952, ja elätti itseään vuosien ajan opettamalla judoa omassa urheiluseurassaan. Ura päätoimisena urheiluvalmentajana antoi hänelle kokemusta ihmisvartalosta, joka johti vartalopainannan käyttöön taiteellisessa työssä. Klein näki mielessään ottelutilanteen jännitteet ja ottelijoiden näkymättömät painaumat tatamilla. Henkisen ja ruumiillisen olotilan yhteyden näyttäminen oli hänelle luontevaa ja ruumiinkielen tulkinta oli jatkuva aihe koko hänen taiteellisen uransa ajan. == Luovutusseremoniat vuosina 1959–1962 == Klein teki kaikkiaan yhdeksän luovutusseremoniaa, joista viimeisin oli Aineettoman kuvallisen herkkyyden vyöhykkeen luovutusseremonia. Se järjestettiin Pariisissa Seine-joen rannalla 10. helmikuuta 1962. Seremoniassa Klein myi aineettoman taideteoksen amerikkalaiselle kirjailijalle Michael Blankfortille. Teoksen hinta piti maksaa aidolla kullalla ja ostoksesta tehtiin kuitti. Kaupan jälkeen kulta heitettiin seremoniallisesti Seine-jokeen todistajan läsnä ollessa ja kuitti poltettiin. Tapahtumaan osallistuivat taiteilijan ja ostajan lisäksi taiteiden virallinen valvoja François Mathey Musée des Arts Décoratifs -museosta sekä todistaja, joka tässä tilaisuudessa oli kuvataidekriitikko, valokuvaaja ja kirjailija Pierre Descargues.Hiekan taidemuseo . Seremonian tarkoituksena oli palauttaa kulta luontoon ja saavuttaa siihen osallistujille aineeton kuvallinen herkkyys. Jos seremonian sääntöjä rikottiin tai kulta otettiin taloudelliseen hyötykäyttöön, rikkeen tekijää uhkasi oman herkkyytensä menettämistä ikuisiksi ajoiksi. == Lähteet == == Aiheesta muualla == * Yves Kleinin teokset Valtion taidemuseon kokoelmissa . * Aineettoman kuvallisen herkkyyden vyöhykkeen luovutusseremonia Tampereella 1.6.2016 . Luokka:Ranskalaiset performanssitaiteilijat Luokka:Ranskalaiset taidemaalarit Luokka:Vuonna 1928 syntyneet Luokka:Vuonna 1962 kuolleet
Yhteiskuntajärjestelmä

Yhteiskuntajärjestelmällä tarkoitetaan yleensä sitä, miten taloudellinen ja poliittinen valta on järjestetty yhteiskunnan sisällä. Käytännön yhteiskuntajärjestelmät ovat yleensä olleet valtion laajuisia. Käytännön yhteiskuntajärjestelmiä edustavat mm. kapitalismi eli nk. porvarillinen parlamentarismi, diktatuuri, feodalismi ja ns. reaalisosialismi eli proletariaatin diktatuuri. Yhteiskuntateorioissa ja utopioissa on esitetty myös muunlaisia yhteiskuntajärjestelmiä, jotka ovat ainakin toistaiseksi jääneet toteutumatta reaalimaailmassa laajassa mittakaavassa. Näitä ovat mm. anarkismi ja kommunismi. == Katso myös == * Talousjärjestelmä * Poliittinen järjestelmä * Sosiaaliset järjestelmät * Stratifikaatio ==Lähteet== * * Luokka:Politiikan käsitteet Luokka:Systeemit
1606

== Tapahtumia == * 2. lokakuuta – Vaasan kaupunki perustettiin. * 11. marraskuuta – Zsitvatorokin rauha oli niin sanotun viisitoistavuotisen sodan päättänyt sopimus Habsburgien ja Osmanien välillä. * 20. marraskuuta – Englannin kuningas Jaakko I käski Lontoon Virginia Companyn johtajia käännyttämään intiaanit väkisin anglikaaniseen uskoon. * Ensimmäiset siirtolaiset saapuivat Virginiaan. * Vasili Šuiski nousi Venäjän tsaariksi. Hän oli viimeinen Rurikin dynastiaan kuulunut Venäjän hallitsija. ==Syntyneitä== * 6. kesäkuuta – Pierre Corneille, ranskalainen näytelmäkirjailija (k. 1684) *10. heinäkuuta – Corfitz Ulfeldt, tanskalainen kreivi ja poliitikko (k. 1664) *15. heinäkuuta – Rembrandt, hollantilainen taidemaalari (k. 1669) *18. elokuuta – Maria Anna Espanjalainen, espanjalainen prinsessa, Pyhän saksalais-roomalaisen keisarikunnan keisarinna, Böömin ja Unkarin kuningatar, keisari Ferdinand III:n puoliso * Samuel Hartman, suomalainen kaunopuheisuuden ja latinan professori ja kirkkomuusikko (k. 1653) * Arvid Wittenberg, Ruotsin armeijan ylipäällikkö (k. 1657) ==Kuolleita== *20. tammikuuta – Alessandro Valignano, italialainen jesuiittalähetyssaarnaaja (s. 1539) *31. tammikuuta – Guy Fawkes, englantilainen ruutisalaliittoainen (s. 1570) *23. maaliskuuta – Justus Lipsius, flaamilainen kielentutkija ja humanisti (s. 1547) *14. huhtikuuta – Joakim Scheel, saksalaissyntyinen Ruotsin laivaston yliamiraali (s. 1531) *17. toukokuuta – Vale-Dmitri I, oik. Grigori Otrepjev (?), Venäjän tsaariksi julistautunut kruununtavoittelija * Hannu Fordell, suomalainen nuijasodan aikainen nimismies ja talonpoikien edustaja * Arvid Henrikinpoika Horn, Pohjanmaan käskynhaltija ja valtaneuvos (s. ennen vuotta 1577) * Matts Larsson Kruus, ruotsalainen valtaneuvos * Johannes Clementis Mentzius, suomalainen kirkkoherra ja ramistinen filosofi * Petrus Petrosa, Pietari Eerikinpoika, Petrus Erici, suomalainen poliittinen seikkailija Luokka:1600-luku
Öljyntorjunta-alus Hylje

Hylje on Suomen ympäristöministeriön öljyntorjunta-alus, jonka miehittämisestä ja käytöstä vastaa Puolustusvoimat. Öljyntorjuntalaitteisto on kehitetty Suomessa. == Suunnittelu ja valmistus == Alus on rakennettu 1981. Valmistuessa sen pituus oli 64 metriä, leveys 12,5 ja syväys 3 metriä. Se on konttityyppinen laiva, josta ”kontteja” muuttamalla saadaan muutettua laivan käyttötarkoitusta. == Palvelus == Hylje kuuluu 8. huoltolaivueeseen ja sen kotilaituri sijaitsee merivoimien varuskunnassa Upinniemessä. Aluksen kylkinumero on 799. Se voidaan muuttaa nopeasti miinanlaskijaksi tai miinantorjuntaan. Alus kuuluu Rannikkolaivaston kalustoon ja sen päätehtävät ovat öljyntorjunta, kaapelityöt, sukeltajakoulutuksen tukialuksena toimiminen, kuljetus- ja tukialustehtävät. Vuonna 1990 aluksen perää jatkettiin ohjailuominaisuuksien parantamiseksi, ja alus sai uudet 2 x 1000 hevosvoiman dieselmoottorit. Aiemmin sitä hinasi talvisin joko jäänmurtaja tai iso jäätä murtamaan pystyvä hinaaja. Hylje modernisoitiin vuonna 2014, jolloin alus oli korjauksen vuoksi telakalla 13 kuukautta. Operatiiviseen öljyntorjuntavalmiuteen se palasi elokuussa 2015. Modernisoinnin yhteydessä aluksen pituus ja uppouma kasvoivat, jolloin öljynkeräys kapasiteetti nousi 900 kuutiometriin. == Lähteet == == Aiheesta muualla == *Merivoimien kalusto Hylje Luokka:Palo- ja pelastustoimi Hylje
Äänenpakkaus

Äänenpakkaus on menetelmä, jolla äänitiedosto pakataan pienempään tilaan. Näin nopeutetaan äänitiedostojen siirtoa ja mahdutetaan samaan tilaan enemmän ääntä. Häviöttömässä pakkauksessa äänenlaatu ei huonone. Häviöllisessä pakkauksessa äänenlaatu saattaa huonontua huomattavastikin. Esimerkiksi FLAC on häviötön pakkaustapa kun taas yleisesti käytetty MP3 on häviöllinen. Äänidatan pakkausta ei tule sekoittaa äänisignaalin kompressointiin. == Tekniikka == Äänenpakkaamisen tavoitteena on pakata digitaalinen äänisignaali käyttötarkoitukseen sopivaan pienimpään mahdolliseen tilaan. Tähän tavoitteeseen pyritään poistamalla äänisignaalista tarpeeton ja toistuva informaatio sekä toisaalta pakkaamalla signaalia perinteisillä häviöttömillä tiedonpakkausmenetelmillä kuten Huffman-koodauksella. Käyttökohteesta ja tarpeesta riippuen ääntä voidaan pakata joko häviöttömästi tai häviöllisesti. Häviöttömässä pakkauksessa äänisignaalin laatu ei muutu alkuperäiseen digitaaliseen signaaliin nähden ollenkaan vaan signaali voidaan palauttaa tarkalleen alkuperäisenä. Tällöin myös signaalin pakkaussuhde jää vähäisemmäksi. Häviöllisessä pakkauksessa äänisignaalista peruuttamattomasti poistetaan informaatiota, jota siihen ei pystytä enää millään tavoin palauttamaan. Tällä tavoin pakkaussuhdetta saadaan huomattavasti korkeammaksi, mutta pakatun signaalin laatu heikkenee. Puheen pakkaamiseen (esimerkiksi matkapuhelun signaalia) voidaan käyttää tähän tarkoitukseen optimoituja menetelmiä, joilla päästään parempaan pakkaussuhteeseen kuin yleistä ääntä (audiota) pakattaessa. Häviöllisissä audiosignaalin pakkausmenetelmissä käytetään yleensä hyväksi ihmisen kuuloaistin ominaisuuksia (psykoakustiikka). Kuuloaistin toimintaa mallintamalla voidaan selvittää, mitkä osat pakattavasta audiosignaalista aistitaan selkeimmin. Tällöin on helpompaa poistaa ne audiosignaalin osat, joita ihmiskorva ei kykene erottamaan, mikä mahdollistaa audiosignaalin kuuloaistimuksen säilymisen kuulijalle miltei muuttumattomana. Silti kuitenkin pystytään pienentämään audiosignaalin tiedostokokoa ja saavuttamaan tehokkaampi pakkaussuhde. Tällaista äänen pakkausmetodia kutsutaan havaintopohjaiseksi äänen koodaamiseksi (). Häviöllinen pakkaus soveltuu populaarimusiikin tallenteisiin, joissa on hyvin rajallinen dynaaminen alue. Häviöllinen pakkaus ei sovellu niin hyvin musiikkiin, jossa on suuri dynaaminen alue, joka sisältää akustisten taustaäänien tallennuksen. Häviöttömässä pakkauksessa tiedoston eheys ei heikenny ja esimerkiksi FLAC pääsee 2:1 pakkaussuhteeseen (50 % pienempi tiedosto). == Pakkauskoodekkeja == === Häviöllisiä === Muutamia yleisiä häviöllisiä audion pakkauskoodekkeja: * AAC * ATRAC * MP3 * MPEG-1 Audio Layer 2 (MP2) * Ogg Vorbis * Opus * RealAudio * Windows Media Audio === Häviöttömiä === Häviöttömiä koodekkeja on myös useita: * ALAC * FLAC * Monkey’s Audio * True Audio * WavPack == Lähteet == * === Viitteet === == Aiheesta muualla == luokka:Koodausmenetelmät luokka:Äänentoistotekniikka Luokka:Äänen tallennus
1559

== Tapahtumia == * Mustalaiset eli romanit tulivat Suomeen Turun kautta Ruotsista * Vatikaani perustaa kiellettyjen kirjojen luettelon == Syntyneitä == * helmikuussa – Johann Tilly, saksalainen kenraali ja sotapäällikkö kolmikymmenvuotisessa sodassa (k. 1632) * 18. helmikuuta – Isaac Casaubon, ranskalais-englantilainen antiikintutkija ja filologi (k. 1614) * 23. helmikuuta – Julius Gyllenhielm, Ruotsin kuningas Juhana III:n poika, Turun linnan käskynhaltija (k. 1581) * 22. heinäkuuta – Lorenzo Brindisiläinen, italialainen kapusiini ja pyhimys (k. 1619) * 21. syyskuuta – Nurhaci, džurtšenien kaani, Kiinaa myöhemmin hallinneen mantšulaisen Qing-dynastian kantaisä (k. 1626) == Kuolleita == * 1. tammikuuta – Kristian III, Tanskan ja Norjan kuningas 1534–1559 (s. 1503) * 5. tammikuuta – Kristina Gyllenstierna, ruotsalainen poliitikko, Sten Sture nuoremman puoliso (s. 1491) * 15. tammikuuta – Kristian II, Tanskan, Norjan ja Ruotsin kuningas Kalmarin unionin aikana noin 1520–1523 (s. 1481) * 10. heinäkuuta – Henrik II, Ranskan kuningas (s. 1519) * 18. elokuuta – Paavali IV, paavi (s. 1476) * 20. marraskuuta – Frances Grey, Suffolkin herttuatar, Lady Jane Greyn äiti (s. 1517) * Michele Sanmicheli, italialainen arkkitehti ja sotilasinsinööri *
1400-luku

1400-luku oli vuosisata, johon kuuluivat vuodet 1400–1499. == Tärkeitä tapahtumia == *Renessanssi vaikutti filosofiaan, tieteeseen ja taiteeseen. * Taloudellinen nousukausi Euroopassa, eurooppalaisten löytöretket alkavat. * Lunttulukko, tuliaseen varhainen muoto. *Kirjapainotaito yleistyi Euroopassa. *Moskovan hallitsema alue levisi nopeasti ja laajalle. *Afrikassa kasvoivat Songhain, Etiopian ja Mwene Mutapan suurvallat. *Nykyenglanti syrjäytti keskienglannin kielen. *1415 Jan Hus poltettiin roviolla, hussilaissodat alkoivat. *1417 Läntinen skisma päättyi. *1422 Ranskan kuninkaan Kaarle VIII:n kruunajaisissa käytettiin ensimmäistä kertaa sanontaa ”Kuningas on kuollut. Eläköön kuningas!” *1428 Asteekkien valtakunnan laajeneminen alkoi ja heistä tuli Keski-Amerikan johtava kansa. *1429 Jeanne d’Arc johti Ranskan voittoon satavuotisessa sodassa Englantia vastaan. *1438 alkaen inkat valloittivat uusia alueita, ja valtakunta saavutti suurimman kokonsa noin 1470-luvulla. *1453 Osmanit valtasivat Konstantinopolin. Bysantin valtakunta tuhoutui. *1455–1485 Ruusujen sodat Englannin kruunusta. *1492 Reconquista päättyi. Espanja oli kristittyjen käsissä 800 vuoden muslimivallan jälkeen. * Inkvisitio perustettiin Espanjassa. Muslimit ja juutalaiset karkotettiin. *1492 Kristoffer Kolumbus löysi Amerikan. *1497 Amerigo Vespucci aloitti Amerikan mantereen kartoitusmatkansa, joiden ansiosta selvisi, että kyseessä on uusi manner. *1498 Vasco da Gama purjehtii Intiaan. ==Merkittäviä henkilöitä== * Kristoffer Kolumbus, tutkimusmatkailija * Kastilian Isabella Katolilainen ja Aragonian Ferdinand Katolilainen. * Vasco da Gama, tutkimusmatkailija * Leonardo da Vinci, yleisnero * Michelangelo, yleisnero * Zheng He * Iivana III Suuri, Venäjän hallitsija * Johannes Gutenberg, metallisten irtokirjakkeiden keksijä * Jeanne d’Arc, ranskalainen sankaritar * Vlad III, Valakian ruhtinas Kuva:CristobalColon2.jpg|Kristoffer Kolumbus Kuva:Vasco_da_Gama_(without_background).jpg|Vasco da Gama Kuva:FerdinandCatholic.jpg|Ferdinand Katolilainen Kuva:Isabel la Católica-2.jpg|Isabella Katolilainen Kuva:Amerigo Vespucci - Project Gutenberg etext 19997.jpg|Amerigo Vespucci Kuva:Ivan III of Russia 3.jpg|Iivana III Suuri Kuva:Leonardo11.jpg|Leonardo da Vinci Kuva:Joan of Arc miniature graded.jpg|Jeanne d’Arc ==Keksintöjä ja tekniikkaa== * Kirjapainotaito * Valtameripurjehdus ==Aiheesta muualla== *
1300-luku

1300-luku oli vuosisata, johon kuuluivat vuodet 1300–1399. == Tärkeitä tapahtumia == * Musta surma riehuu Euroopassa, jopa kolmannes väestöstä menehtyy (1347–1351) * Osmanien valtakunta saa alkunsa, laajenee Anatoliaan. * Paavi vankina Avignonissa 1305–1378. * Läntinen skisma 1378, jopa kolme paavia samaan aikaan. * Yuan-dynastia kukistuu ja Ming-dynastia nousee Kiinassa * Hansaliitto hallitsee Itämerta * Kultainen orda oli vuosisadan alkupuolella Euraasian suurin valtiomuodostelma, mutta vuosisata toi sille useita valtaa rappeuttavia koettelemuksia, joista nimiltä mainittakoon Musta surma, sisällissota, Liettuan suurvaltakausi ja Timur Lenk. * Moskovan valta Venäjällä kasvaa lähes kaikkien hallitsijoiden aikana. Moskovan ruhtinaat käyttävät taitavasti hyväkseen Kultaista Ordaa toimien aluksi sen siipien suojissa, mutta myöhemmin kapinoiden sitä vastaan. Toisaalta myös Moskova joutuu kärsimään hävitystä vuosisadan loppupuolella. * Timur Lenk valloittaa vuosisadan loppupuolella valtavia alueita Aasiassa luoden pohjan timuridien dynastialle. Hän valloittaa lähes koko Persian ja rampauttaa Kultaisen Ordan. Sotii lisäksi muun muassa Osmaneja, Egyptin mamelukkeja ja Delhin sulttaanikuntaa vastaan. * Satavuotinen sota Englannin ja Ranskan välillä alkaa 1337 * Wat Tylerin kapina Englannissa 1381 * Kalmarin unioni yhdisti Tanskan, Norjan ja Ruotsin valtakunnat saman hallitsijan alaisuuteen 1397 * Osmanien valtakunta laajeni Eurooppaan, serbit hävisivät Kosovo Poljen taistelun 1389, jolloin Bysantin valtakunta jäi osmanien alueiden ympäröimäksi ja Bulgaria jäi turkkilaisten valloittamaksi 1396. * Varhaisrenessanssi Italiassa * Dante Alighieri kirjoittaa La divina commedian * Luostarijärjestö Birgittalaiset perustettiin Ruotsissa * Suomea hallitsivat Tanska (Ruotsin avulla lännessä ) ja Novgorod idässä. Suomessa nähtiin useita novgorodilaisten sotaretkiä, ruotsalaiset ja tanskalaiset puolestaan tekivät hävitysretkiä Karjalaan. Viipuri taistelujen kohteena, Pähkinäsaaren rauha. Ensimmäiset suomalaiset opiskelijoina Euroopan yliopistoissa. ==Merkittäviä henkilöitä== * Edvard III * Edvard Musta prinssi * Giovanni Boccaccio * Pyhä Birgitta * Ibn Khaldun * Francesco Petrarca Kuva:King_Edward_III_from_NPG.jpg|Edvard III Kuva:Andrea del Castagno Giovanni Boccaccio c 1450.jpg|Giovanni Boccaccio Kuva:Heliga Birgitta på ett altarskåp i Salems kyrka.jpg|Pyhä Birgitta Kuva:Francesco-Petrarca.jpg|Francesco Petrarca ==Keksintöjä ja tekniikkaa== * mekaaninen kello * Tykit ja ruuti käyttöön sodankäynnissä * kanavien sulkuportit * höylä ==Aiheesta muualla== Luokka:1300-luku
1200-luku

1200-luku oli vuosisata, johon kuuluivat vuodet 1200–1299. == Tärkeitä tapahtumia == * Tšingis-kaani loi mongolien suurvallan. * Mongolit valloittavat Afganistanin. * Ruotsin valta vakiintui Suomessa. * Suomeen syntyi ensimmäinen kaupunki, Turku. * Malin imperiumi perustettiin. * Neljäs–kahdeksas ristiretki islamia vastaan. * Marco Polo matkusti Kiinaan. * Norjalaiset luovuttivat Mansaaren Skotlannille. * Poltetun Njálin saaga (Njáls saga) kirjoitettiin. * Kerjäläisveljestöt syntyvät. * Skolastiikan kulta-aika Albertus Magnuksen ja Tuomas Akvinolaisen johdolla. ==Merkittäviä henkilöitä== *Tšingis-kaani *Albertus Magnus, saksalainen filosofi ja teologi *Tuomas Akvinolainen, italialainen filosofi ja teologi *Franciscus Assisilainen, fransiskaanien perustaja *Roger Bacon *Johannes Bonaventura *Petrus Peregrinus *Robert Grosseteste *Ranskan Ludvig IX, kuningas ja ristiretkeläinen *Fredrik II, Pyhä Rooman keisari *Dante Alighieri *Kublai-kaani, Yuan-dynastian perustaja Kiinassa *Aleksanteri Nevski, Novgorodin ja Vladimirin suuriruhtinas Kuva:Genghis Khan.jpg|Tšingis-kaani Kuva:YuanEmperorAlbumKhubilaiPortrait.jpg|Kublai-kaani Kuva:AlbertusMagnus.jpg|Albertus Magnus Kuva:Saint Thomas Aquinas.jpg|Tuomas Akvinolainen Kuva:Frederick II and eagle.jpg|Fredrik II Kuva:Saint-Francis- Niccolo di Segna, Pisa.jpg|Franciscus Assisilainen Kuva:Portrait de Dante.jpg|Dante Alighieri Kuva:Alexander Newski.jpg|Aleksanteri Nevski ==Keksintöjä== * silmälasit * ruoriratas ==Aiheesta muualla== *
1100-luku

1100-luku oli vuosisata, johon kuuluivat vuodet 1100–1199. == Tärkeitä tapahtumia == * 1100-luvun renessanssi * Kronikoiden mukaan vuonna 1155 tehtiin ristiretki Suomeen. Ruotsin valta alkoi. * Pohjoinen Song-dynastia menetti Pohjois-Kiinan. * Japanin keisarilta vietiin poliittinen valta * Ensimmäinen, toinen ja kolmas ristiretki islamia vastaan. * Paavi Hadrianus IV myönsi Irlannin Englannin kuningas Henrik II:lle. * Goottilainen tyylikausi arkkitehtuurissa alkoi * Portugali sai itsenäisyyden Leónin kuningaskunnasta 1128, tunnustettiin 1143. * Canterburyn arkkipiispa Thomas Becket murhattiin 1170. * Ensimmäiset yliopistot perustettiin. ==Merkittäviä henkilöitä== * Pierre Abélard * Bernhard Clairvauxlainen * Saladin * Thomas Becket, Canterburyn arkkipiispa * Minamoto no Yoritomo, ensimmäinen Japanin shōgun * Ruotsin Eerik Pyhä * Piispa Henrik ja Lalli * Lothar Saksilainen * Fredrik Barbarossa, Pyhän saksalais-roomalaisen keisarikunnan keisari * Rikhard Leijonamieli, Englannin kuningas, Normandian herttua ja Anjoun kreivi == Kuvataiteet ja kirjallisuus == *Chrétien de Troyes loi yhden ensimmäisistä Graal-taruista. * Ensimmäiset yliopistot perustettiin Euroopassa. * Goottilainen tyyli alkoi arkkitehtuurissa. ==Keksinnöt== * Vesimylly * Tuulimylly * Konesaha * Heittovasara * Ikkunalasi * Savupiippu * Työntörattaat ==Aiheesta muualla== *
1000-luku

1000-luku oli vuosisata, johon kuuluivat vuodet 1000–1099. == Tärkeitä tapahtumia == * Maailman väkiluku saavutti 300 miljoonaa. * Skandinavia ja Islanti kääntyivät kristinuskoon. * Viikingit perustivat asumuksia Vinlandiin Pohjois-Amerikkaan noin vuonna 1000. * Suuri skisma 1054 lännen ja idän kirkkojen välillä. Katolinen kirkko ja ortodoksinen kirkko erosivat. * Katolisen kirkon investituurariita alkoi vuosina 1059–1075. Se päättyi vuonna 1122. * Normannit valloittivat Englannin vuonna 1066, jolloin käytiin Hastingsin taistelu. * Manzikertin taistelu, seldžukit löivät Bysantin valtakunnan. * El Cid valloitti Valencian maureilta 1094. * Ensimmäinen ristiretki: kristityt valloittivat Jerusalemin 1099. * Burman (nyk. Myanmar) kuningas Anawrahta teki pyhiinvaellusmatkan Sri Lankaan ja käännytti palattuaan maansa buddhalaisuuteen. * Liao-dynastia ja pohjoinen Song-dynastia Kiinassa * Hutut saapuivat nykyisen Ruandan ja Burundin alueille. * Skolastiikka 1000–1400-luvuilla. ==Merkittäviä henkilöitä== * Skotlannin kuningas Macbeth * Alp Arslan, Persiaa hallinneiden seldžukkien sulttaani * Paavi Gregorius VII (Hildebrand) * Pyhä Rooman keisari Henrik II Pyhä * Tanskan Knuut Suuri * Norjan Pyhä Olavi * Normannien Vilhelm Valloittaja * Islannin Leif Erikinpoika * Unkarin Tapani I * Tolteekkien kuningas Tlilcoatzin ==Tekniikkaa ja keksintöjä== * Kiinalaiset käyttävät raketteja sodankäyntiin. * Kiinassa opittiin kompassin käyttö. ==Aiheesta muualla== Luokka:1000-luku
900-luku

900-luku oli vuosisata, johon kuuluivat vuodet 900–999. == Tärkeitä tapahtumia == * Keskiajan lämmin kausi alkoi * Viikingit asettuivat Pohjois-Ranskaan, heitä alettiin kutsua normanneiksi * Kiovan rusit tuhosivat kasaarien kuningaskunnan 965 * Keskisten alankojen Mayasivilisaation romahdus. Jälkiklassinen Mayakausi alkoi. * Suur-Määri romahti * Tomislav yhdisti keskiajan Kroatian. ==Merkittäviä henkilöitä== * Henrik I Linnustaja * Otto Suuri (s. 912, Pyhä Rooman keisari 936 - 973). * Englannin kuningas Edmund I (s. 921, vallassa 939 - 946). * Bulgarian tsaari Samuil (s. 958, vallassa 976 - 1014). * Kiovan ruhtinas Vladimir I (958 - 1015). *Basileios II, Bysantin keisari (s. 958, vallassa 976 - 1025). Luokka:900-luku
800-luku

800-luku oli vuosisata, johon kuuluivat vuodet 800–899. ==Tärkeitä tapahtumia== * viikinkien hyökkäykset Eurooppaan alkoivat (viikinkiaika) * 863–879 – läntisten ja itäisten kirkkojen välillä skisma * madjaarit eli unkarilaiset asettuivat nykyisen Unkarin alueelle 800-luvun lopulla *Beowulf on kirjoitettu viimeistään 800-luvulla *arabit harjoittivat merirosvousta Tyrrhenanmeren ja Adrianmeren rannikoilla 813–915 * 800–909 – Aghlabidien emiirit hallitsivat Pohjois-Afrikan rannikkoa. == Merkittäviä henkilöitä == * Alfred Suuri * Harald Kaunotukka * Kaarle Suuri * Ludvig Hurskas * Rurik == Tekniikka == * Ensimmäinen kuva pyörivästä myllynkivestä (Utrecht Psalter, 843) Luokka:800-luku
700-luku

700-luku oli vuosisata, johon kuuluivat vuodet 700–799. == Tärkeitä tapahtumia == * Arabit ja berberit valloittavat Iberian niemimaan visigooteilta. * Beowulf on luultavasti kirjoitettu. * Maailman suurin buddhalainen temppeli Borobudur rakennetaan Jaavan saarelle 750–850. * Buddhalaiset Jataka-tarinat käännetään syyriaksi ja arabiaksi. * Buddhan tarina käännetään kreikaksi. * Frankkien Kaarle Martel voittaa emiiri Abd er Rahmanin joukot Poitiers'n taistelussa Pohjois-Ranskassa 732. * Kiinan Tang-dynastian ja abbasidien välillä käytiin Keski-Aasiassa Talasin taistelu 751. * Nara-jakso Japanin historiassa (710–784) * Klassisen Maya-sivilisaation rappio alkaa == Merkittäviä henkilöitä == *Kaarle Martel *Pipin Pieni *Li Bai, kiinalainen runoilija *Du Fu == Keksintöjä == * Auraa käytetään Reinin laaksossa. * Arabit oppivat paperin valmistuksen kiinalaisilta * Rautaiset hevosenkengät käyttöön noin 770 Luokka:700-luku